钦定古今图书集成/方舆汇编/职方典/第1204卷 > 长沙府山川考三 府县志合载
## 钦定古今图书集成/方舆汇编/职方典/第1204卷 > 长沙府山川考三 府县志合载

攸县

鹤岭山　在县东四十里。时有白鹤回翔于上。司空山　在县东四十里，有三十六峰，一十三涧，旧名麒麟山，一名温泉山。汉苏隐真人居此。后南齐司空张岊弃官修道，至县东，见峰峦奇秀，遂结庐隐此，因改今名。宅下有水，冬温夏冷，为司空洗药池。池内产龙须菜，味甘鲜可食。日未出浮生水面，日出则没，洁心采之“即得，杂以荤腥无味矣。” 又隐真峰下有石池，方广一丈，水清如鉴，内有荷，开五色花，或云亦司空所种。严仙山　，在县北八十里，一名严仙岭，三峰如螺。刘宋元嘉中，严起兄弟于此白昼飞升。下有七星岩，内有丹井，水泉不竭，异鱼隐见不时。岩壁题句云：“跨鹿升仙去，遗踪四季寒。七星岩下隐，行满已骖鸾。” 俗传严仙升仙时所作。

明月山　在擢秀乡，去治北九十里。高数丈，上有杉仙庙、灵谷崖、龙须滩。每祈求，得鱼蛇必雨。以山高见月最先，故名。

甘棠山　在县东北一百二十里。下有天蓬岩，天蓬真人修炼处，与鸾山连麓有石窦出泉，有罗浮鱼如面条，味甚美。崖中出水不竭，东流合于攸水，因其上多甘棠树，故名。

紫云山　在县东北一百二十里。傍有灵龟岩，内可容数百人，有水一泓，时有二白龟出，即有紫云覆之。宋绍兴间，一伶人携家宿其下，不复出。前有灵龟寺。

凤凰山　，在擢秀乡，去县一百二十里。壤错四县，菁密林深，奸人率聚以为盗穴。明崇祯时，有土人刘荒保啸聚劫杀攸、醴、衡、湘，毒流四县。癸未，张献忠破攸，荒保因弃巢入伙。随有滇将黄朝宣屯营山上，以控江表。丁亥三月

皇清开攸，朝宣死之戊子、己丑间，犹倚山负固。庚寅，
王师直捣其穴，始荡平之。此山绵亘深杳，沃土可耕。

明有凤岭巡司，在东乡四十八都，崇祯时奉裁。今有“留心地方，为未雨之绸缪” ，议复此员，移设山上，亦可弭患于未然。

梓木山　，在东乡，去县一百二十里，高二百馀丈，山多出梓木。

牌子山　在东乡，去县东一百一十里。

大川山　在北乡，去县一百里。唐广德间，闽僧良桥跏趺冥坐，寄衣钵梼树中。越七日，喝开梼树，取衣钵入大川山，构慈云寺以居。

鸾山　在东乡，去县九十五里，形如鸾舞。宋彭天益入朝，徽宗问攸风土，对曰：“鸾山对凤岭，金水绕银坑。”

大乌山　去县东北一百里。唐彭提举官淮东，有神名“风仙” ，最显，请归，立祠山巅，时有大乌来集，故名。每遇旱，祷雨辄应。

朝天峰　去北门外一里，又名“第一峰。”

紫麟峰　在清阳乡，去县东六十里。旧名麒麟，高百馀丈。汉晋间，葛、苏二仙跨紫麟入山不见。后人但见紫麟游食山中。赵永言诗：“紫麟瑞蔼春风暖，白虎丹成夜月明。”

灵龟峰　在东门外三里。其山如龟出穴，据水上游，邑人三月三日、九月九日，率修禊登高于此山之上。邑绅刘伯相建真武庙于上，县丞余有为于峰腰建如斯亭，以憩游屦之劳。今惜废也。

香山岭　，在东乡，去县一百二十里。其山高有三百馀丈。

油铛岭　在北乡，去县八十里，有聚仙台。传有群仙相聚此山上可坐千人。有仙池在石间，饮者愈疾，旱祷辄应。

凤岭　去县东一百二十里。元元贞初，邑人谭渊创凤麓书院于其下，有《记》，陈康祖撰。

显灵岩　在县宝相寺后。石屋左右有数窳如臼。有仙荷池、洗药池、石床、石灶、药臼、棋盘。世传张司空居此。

献花岩　，在县东一百一十里，即金仙洞。《相传》

严起，会众仙于岩，白鹿衔花来献。

石牛　在东门外二里

文明上塔　在县东南二里许。明万历四年，知县徐希明建。

文明下塔　在县西皂角市水口，去县十里。明万历四年，知县徐希明建，各有《铭》。

阴山江　在永平乡，去县十五里，经古阴山县治。《水经注》云：“原名阳山县，言其势王，堑山堙谷，改曰阴山。”

北江　县北八十里，袁州发源。出渌口。

阳昇江　在清阳乡，去县东二十五里。自大乌山发源，达于浟水。

界江　，在清阳乡，去县东三十里，界乎五、七十二三都，故名。

灌田江　在东江乡，去县九十里。自凤岭发源兰溪，乡人引以灌田，故名。

酒铺江　，在东江乡，去县七十五里。昔有酒肆，故名。

东江　在东乡，去县九十里，自鸾山凤岭发源。罗浮江　在东江乡，去县东一百四十里，石窦中发源。有罗浮鱼。

攸水　在县东十五里。源自安福封侯山，西流经茶陵、上乡，合文清、文浦，至草市接安仁江，合洣水出雷家埠入于湘。洣水　，在县东七里，源出酃县。《地理志》又谓之“泥水。”

文浦水　在县南五里。发源清塘，与文清水合。银坑水　在县东五十里。自大乌江发源，合阳昇江水入于攸。

明月水　，在擢秀乡，去县北九十里明月山下。自萍乡上元冲发源，由渌口入于湘。

严仙水　，在擢秀乡，去县西北八十里。严仙山发源出渌口，入于湘。

金水　，在北江乡，去县北八十里牌子山。发源出渌口，入于湘。

江头冲水　在擢秀乡，去县西北七十里。灵崖水　在县东四十里。世传有龙，旱祷即应。黄甲洲　去县西二里。旧为学业，时元民盗占，奉敕清完。然今湮没，不可考矣。太仆刘稳有诗云：“对酒坐收黄甲胜，围棋敲动白云残。洲边柳色迎渔艇，野外花阴覆鹖冠。”

白茅洲　在县东二里。居民种竹为疆界，四时瓜蔬遍野。白石山人有诗云：“风尘一落四千里，岭海重归十二秋。有客题诗莲社宅，无人举酒镜光楼。”

蔡公潭　在县东三里。相传蔡伦造纸处。岸有盘石，上有龙祠。

新波港　：在县西二十里，自江头冲发源。明洪武初筑。

渔洲港　：在县西十里。自水府庙山下发源。出大江；渔遇晚，结队宿焉。

李相港　：在城南五里。自石中发源顺流，乡人李相居此。

龙泉港　：在县西南十里。自山湫发源，深莫测，世传中有龙穴。

文清港　：在城南七里。西北流入攸水中。有黄甲洲。

橘子绿港　：在城南九里。自长春铺左山发源。水如橘绿，故名。

严仙港　见《严仙山》。

温水泉　去县东六十里。冬温夏凉。

麒麟涧　　。白鹤涧　　。莲花涧　　。隐仙涧。青牛涧　　。“浮丘涧　　。” 赤松涧　　。“严真涧。” “章仙涧　　。” “明王涧　　。” “龙游涧　　。” “葛仙涧。” 以上十二涧俱附近《司空山》。

磨房滩　　，易家滩　　，皂角滩　　，大湖滩，松柏滩　　，阴山滩　　，晒禾滩　　，马子滩，豆子滩　　，草市滩。

安化县

浮青山　去县西南二十五里。宋毕田诗：“山色有无青欲浮。” 《县志》云：“《史记》：‘黄帝南巡，登熊耳山。又齐桓公伐楚师于召陵，登熊耳山’。” 即此山也。芙蓉山　县东六十里，一名青羊山。高十五里，东西十五里，南北三十里，与大沩相接。奇峰叠秀，状若芙蓉，土人望云气占晴雨。中有洞，有古禅寺。张南轩诗云：“上头壁立起千寻，下到群峰次第深兀兀蓝舆自吟咏，白云流水此时心” 邑人李盛诗：“遥望芙蓉入画图岿然东壁赖支吾几回欲识晴和雨，但看山头雾有无。”

二仙山　，在县东北六十里。两山对峙，相距三十里，俱有仙人迹，故称“大仙” 、“小仙” ，邑人《李雍诗》

昔人幻化知何去？此地空名大小仙。往事荒唐柯梦里，奇踪炳焕石岩巅。碧山明月虚长夜，黄鹤高楼锁暮烟。自是圣功神化盛，朝弦暮酒是年年。

笔架山　在县南二里，即今县治对岸。状如笔架，下如华盖，秀整可观。

浮泥山　，在县北七十里。崖壁峭绝，有沃壤，土人攀援而上，开畬种粟。

紫云山　在县西半里，常有紫气旋覆其上。上有三井，一清二浊。

移风山　：在治东南七十里。梅山，猺人于此从化，故名。

大峰山　在治北七十里。有七十二峰，周围百里，下有灵潭。方清诗：“盘踞殊百里，大峰大若许；下有神龙涡，展转生风雨。七十二攒峰，峰峰欲飞去；山青水不竭，永作丰年瑞。”

辰山　在县北一百八十里。盘踞新宁、益阳，高四十里。上有白云寺，有田，多产药材，春夏蟒蛇毒物出没。邑人张永祥诗：“东坪市上望辰山，暇日登临绝顶还。四十里高烟雾锁，几重深处水云环。白云古寺青霄外，仙女高祠白昼闲。芳草夕阳禽鸟落，迥然天上与人间。”

雷公山　，在县北十五里。上出云雾，山顶有石像雷神，故名。下有泉，自树根盘屈中淙淙而出，甘洁可爱。

丫头山　在县北八十里。峰上有岐类丫鬟。方清诗：“坤母当年产阿姑，至今丫髻卷云梳。冰翁月老频来问，老女何曾嫁丈夫。” 邑人湛必敬诗曰：“翠鬟双绾碧于油，独立东风几万秋。新月上时梳掠鬓，彩云披处锦缠头。一时丽质无人偶，百世芳名号女流。过客漫劳巫峡念，精灵难作雨云俦。”

东华山　在治东，对河，为水城关键羽翼学宫。天香山　在治西二十里，上有“真武寺。”

福景山　在县南二十里。

苗竹山　在十一都。广袤数十里。上有三角湖，每湖水泛溢，能致云雨。有冬桃湾产冬桃。隆冬实繁，人称仙果。

香炉山　在县北一百八十里。顶有一泉，喷涌上出，祷雨多应。

梅子岭　在县南六里。山坳石隙有水，寒冽异常，石上有驴蹄迹，又一石横卧如牛眠。《方清诗》云：“桃林放后没人牵，饱食溪边只任眠。安得五丁骑出洞，人间多少未耕田。”

金鸡岭　在县北七十里。有石如鸡。昔永丰仓守者见巨鸡食谷，捕至不见，知石为怪，断其啄而去。

金鸡五岭　亦在县北七十里。宋主簿艾光祖诗：“金鸡五岭插天涯，步蹑丹霄望眼赊。峭壁一溪千百级，炊烟十里两三家。出林蕙转香风软，隔岸桃花暝雨斜。但觉归途程不远，那知春色在梨花。”

司徒岭　去县东八十里，当宁安冲要。崇冈峭壁，鸟道崎岖。宋土将王仝驻兵于此，以拒猺寇，战死，土人立庙祀之。邑人李雍诗：“万马任嘶关莫度，一夫当敌势难开。当年守御奇男子，犹有馀光照草莱。”

黄罗岩　县南百里。高十馀丈，四面悬岩壁立，从小径攀援而上，宋元季世人避兵于此。按黄罗岩前有地，名“塞海潭” ，水喷涌上出，时类海潮，如潭中有神物，塞其穴则水从山顶溢出，间有鱼坠下，巨者数百斤，樵者往往见之，俱无完肤，故名“塞海岩。” 内有石观音，后人因其像创庵岩上，人迹罕到处，柑树罗列下垂，或疑仙种实熟时，群猿攀摘，落如坠金，诚胜境也。

白崖　在县西北二百里。色白如雪，又名“雪崖。” 飞霜岩　在县东七十里，险峻仅容一人。有扶氏墓。

狮子岩　凡二处，一在十三都，一在十五都，宛若狮样。在十三都者，下半里许有小塘，水甚咸不竭，人呼为“咸水塘。”

试刀岩　在县北二百里。有石如笋，高二丈，有刀痕。相传马伏波平溪蛮试刀于此。

石门岩　即石门寨。两崖夹溪对峙，旁通一门。鼓神洞　，在县南十五里，有小溪一派，逆流入洞。

寒波洞　在县南二十里。洞中有石如波浪，故名。深黑燎火可入，多石燕。洞口有潭，常腾青烟。潭水通洞中，天旱祷应，则潭水自出。

灵龟洞　：在治东南四十里。一石昂首类龟，一石蜿蜒类蛇。岁旱祷雨，擦背作生，龟气则雨上。

有洞天观龙王祠，宋邑令郭允升诗：“谁将快剑斫苍石，涌出玉虹三百尺。漭流直注古潭心，卷雾喷空潭影澄。大声隐隐非雷霆，一洗万古山无青。崩崖断谷供奇秀，至今犹有龟蛇灵。我疑神龙宅幽邃，颔有骊珠贪熟睡。为君鞭起跨玉京，坐致商霖苏旱岁。”

观音洞　，在县北三十里，高三丈，广数丈。自穴而入，空敞，中有观音像，倚石而立，缨络眉目，俨然如塑。后有江水，前有平石，击之如鼓声。桃山洞　，去县北一百三十里，内有千丈坑、和尚颈石、观音岩、注水池、风洞、雷洞、龙洞有石谓之“龙床龙枕。” 有千丘田，遇旱，土人祈祷，则以木度千丈坑，击索和尚颈而下，如千丘田，润则雨骤至，师巫吹角则雷鸣。

十房洞　：在治北十五里，宽坦若厅。自厅入穴，有窍曰“天窗” ，左右列十房，钟鼓备具，击之有声。后有石田、石池。

燕子洞　，在县南十五里，中多石燕，洞口有石笋数茎。天旱将雨，则石笋水滴。

雷鸣洞　，在县东南一百三十里。方广百馀丈，祷雨辄应。曾有远人来祷，误食牛肉，雷震几死。今阏塞。

蜂窠洞　，在县南五十里，如蜂窠，风气出入，春夏草外偃，秋冬内偃。

云霄洞　，在县西五里。详见《异事类》。

天井仑　在十二都。山极峭拔，隆起三峰。中有天井泉出，而四时不竭。

思磨仑　在十一都。高大尖秀，远观如画。韭菜仑　在县南五十里。自产韭菜，民取为食。孝顺石　在县南五十二里。石卓立路傍，两相倚若接语焉。

旗竿石　在县西北三百里。陈友谅建旗于此，有插竿孔。

道士石　，在县南一百里。

桃子凹　在县北十里。相传昔有仙人鬻桃于此，掷桃石上，至今石有桃痕。

湄江　出龙安山龙洞，与南溪凤家溪合流数里，有石嵓水自嵓入。由嵓外洞口而出，经丰乐兜牛坡入湘乡河。

温江　在治南十五里，源出常安，有二窟，一清一浊，冬温夏冷，或名为“东温、西温。” 厥流不远，会为一溪，合湑江、雷鸣洞水，出湘江。

青羊潭　去县东六十里，在芙蓉山上，六月寒气逼人。唐天宝六载，有樵者登山，见青羊出卧潭侧，随入不见出，故名。

伊水　在县西三十里。出黄柏界岩下，过县前，经洛阳湾，出敷溪。湑江，出龙安山龙洞，与南溪、凤家溪合流数里，有石岩水自岩入，由岩出洞口而出，经丰乐兜牛入湘乡。

邵河　在十二、三、四五都。源出靖州绥宁县涧谷，繇宝庆新化至县界，下益阳入洞庭。

沉香溪　去县西二十五里。出浮青山，经石壁合赵溪，会伊水入仙溪。

梅子溪　，去县南二十里。出橘子岩洞，流至县郭东南隅洛阳湾，合伊水入仙溪。

善溪　去县一百二十里，源出武陵县，多沙石，至本县界，流稍缓，可通小艇。

仙溪　去县北三十里。源出二仙山，集众溪合敷溪入邵河。

洞溪　去县南二十里。源出山足，流至县郭东南隅，合伊水入仙溪。

湛溪　在十二都。源出武陵界，入邵河。

罗纹溪　在县西北三十里。源出浮泥山，合四里河入邵河，出益阳县。

嵓溪　在县东三里。山势耸峭，昔人常避兵于其上，故名寨子仑。其下溪流迂回数里，至县东北入伊水。邑人郭瀚《过嵓溪，诗》曰：“故人邀我过岩东，景物无端入望中。流水几湾涵碧落，寨山万仞插晴空。陇梅未腊花先放，篱菊经霜叶尚秾。醉倚东风回马首，野禽啼散晚霞红。”

温泉　凡四处，二在常丰乡，二在常安乡，皆冬温夏冷。惟在常丰田心者，天将雨则水先浊。明镜泉　，在县南一百二十里，水清如镜，分流众溪，四涯平坦，广五六丈，深不可测，常满不涸。由湘乡黄连塘入湘江。

温塘　在县西北一百二十里。水暗通探溪，乍盈乍涸。

磨塘　在县西一十五里，有古石磨，至秋方见。白泡塘　在永利桥东。深蓄澄清，浮沤如泡。九龙池　在县西北二百里。深不可测，有龙潜其下，祷雨多应。

磨角塘　在县十五都。山羊常磨角于其旁。《石禹履洪　》在县西北三百里虎口岩下。石险而窄，相传禹治水，履洪下四里有禹庙。

紫云山井　山有三井，一清一浊。相传黄、苟、邓三仙人洗药于此。

“《雷公山》井　。” “《梅子岭》井　。” “《市心》井　　。” “《润泽》井。” “《忠信》井　　。” “《南街》井　　。” 《阜城井》。

茶陵州

云阳山　，去州四十里，周围七十里，从平地至岑高曲折四十五里，上有七十一峰，二洞府、仙人窟宅、百灵阙、真仙洞，洞草高三十丈，一本千枝，枝生万叶，百年一开，名“经劫草。” 有双石柱，旁有怪松百尺，竹万竿，茎数尺，节阔一寻，多鸾凤栖止。有云英洞，深十里，绿水桃花，寒暑长茂，或曰秦人洞。西南有炼丹灶、石杵臼，坛西隅多黄精茯苓。石耳峰有木合抱。偃霞峰多红桑紫柘，灵草嘉木。紫薇峰有华英石，上如盖，下岩磴不可测。瀑布泉畔有石人，长六尺，发七尺。石柱峰有丹桂千株，百年一实。白石峰有白鹤池，池有白莲，一朵千叶，一房百实，大如鸡子。隐形峰常有云雾不见。山有碧溪，生紫菖蒲，一根百节，多兰香露菊千丛，多椿桧、杉松、白檀、紫檀。降真香。东南有桃千株，实大如瓜。多白鹿、青牛。山鸡尾长七尺，练鹊如霏雪。元豹猿猴之属，多在赤松坛。若老公岩、五雷池多甘泉怪石，馀小峰不记。此山若崩阙，则武官升。谚云：“云阳山笑将军见。” 排山　去州西二十里，亘袤若排，上多白垩。五峰山　，去州西三十里，其阴多木。

将军山　去州北十里，势勇鸷若武夫，故名。丫尖山　，去州西五十里，两峰并峙，锐上方下，多草木。

金紫山　去州北二十里。列岫联属，高入天畔。龟山　去州西南五十里，状如伏龟。

泰和山　在州北六十里，其上多泉，其阴多木。邓阜山　，去州东八十里，高不可丈计，上有甘泉佳木。

青台山　去州南六十里，其上多甘泉佳木。皇雩山　，去州东八十里，下有七石窍，泉流不竭，灌田数万亩。古有寺，今废。宋孝宗因驸马谭斗南图所居之胜以献，按图题诗焉。

大金山　，去州东南六十里。《锐上方” 下》若“金字然。

仙女山　，去州西南四十里。

百丈山　去州南五十里。上有潭，深不可测，其中有龙，其阴多竹木，其下有观音岩、三蛟洞、蜀帝祠。元延祐陈大贤祈雨有感。曾寿翁述《百丈潭记》。

弥勒山　，去州南六十里。

桥梁山　去州西南七十里。两山相对，其巅可跨而梁也，故名。

会仙山　去州东二十里，下有灵岩石室，方敞二丈许，有石阶石榻。唐陈光问尝营别室隐居焉。上有宋宣和“合肥陈康国思忠、桂林蒋烟、文仲虎、广德倪涛巨济同游” 题名石刻。

石人峰　在州东八十里。其上二石屹立若人，阴多竹木。

秦人三洞　云阳山上有上中下三洞，深窅不可入，时闻洞中若钟磬铿然，世传秦人避地。九女岩　，在州西四十五里，相传昔有女十人学道山中，其一以竞渡死，存者九人，久而昇化，遇旱祷之，多应。其初岩中可往来，后或有亵之者，岩遂合。

灵岩　在州东会仙山下，石室方敞二丈，相传为唐陈光问故居。

读书岩　在灵岩前。唐陈光问读书处。

露岭　，去州北三十里，其上多铁。

洣江　，出酃县洣泉，合云、沔二水，北流一百里入茶陵。《水经》：“洣泉出茶陵上乡，过县西，又西北过攸南，又西北过阴山南，经西北入湘。” 《汉？地理志》：“泥水行七百里入湘。” 《玉篇》云：“洣水出茶陵。” 盖酃茶之旧乡也。

洮江　，出沔渡，北流八十里达洣颜江　。出青台山，北流四十里达洣沤江　。出百丈山，西流四十里达洣沙江　。出三蛟泉，西流三十里达洣蒲江　。出邺山，西流二十里合背江。

背江　出泰和山，西流二十里入腰陂。

月江　，出皇雩山，北流二十里合脂水。

脂水　，出龙王山，北流十里合蒲江。

茶水　，出景阳山，东流百二十里，合白鹿泉达洣。

龙化湖　去州半里。吴赤乌八年，有龙自南江起至北去，漂荡成湖，长里许。谚云：“龙化湖干，出状元。” 元时涸。李祁中状元，正德己卯涸。庚辰张治中会元。

青溪　出公一山，西流三十里达于洣，诸水同。北过攸，至于衡山，浮于湘，汇于洞庭，入于汉，凡千五百里。

“腰陂　” ，出美田山，西流二十里达浇江，西流十五里达洣。赤松井　，在云阳山下，赤松炼丹处。